**Բեթմեն։ Կարմիր գլխարկի տակ** (անգլ.՝ Batman: Under the Red Hood), ամերիկյան սուպերհերոսական մուլտֆիլմ, որը արտադրվել է Warner Bros. Animation-ի, իսկ թողարկվել է Warner Home Video-ի կողմից և DC-ի անիմացված ֆիլմերի ութերորդ ֆիլմն է։ Այն թողարկվել է 2010 թվականի հուլիսի 27-ին։ Մուլտֆիլմի հնչյունավորողներն են՝ Բրյուս Գրինվուդը՝ Բեթմենի Բրյուս Ուեյնի, Ջենսեն Էքլսը՝ Կարմիր գլխարկի Ջեյսոն Թոդի, Ջոն Դիմաջոն՝ Ջոկերի, Նիլ Պատրիկ Հարիսը՝ Նայթուինի Դիք Գրեյսոնի, Ջեյսոն Այզեքսը՝ Ռա՛ս Ալ Գուլի և Ուեյդ Ուիլյամսը՝ Սև դիմակի դերերում։

Սցենար
------

Ռա՛ս Ալ Գուլը գիտակցում է, որ նա սխալ է գործել համագործակցելով Ջոկերի հետ, երբ Սարաևոյում, Ջոկերը առևանգում է Ջեյսոն Թոդին՝ երկրորդ Ռոբինին, և նրան լինգով դաժանորեն ծեծելուց հետո թողնում է պահեստում, որտեղ կար ռումբ։ Բեթմենը գալիս է, սակայն ուշ և ռումբը պայթում է՝ Ջեյսոնին սպանելով։

Հինգ տարի անց, Գոթեմում, Կարմիր գլխարկ անունով մեկը հավաքում է քաղաքի ամենահայտնի հանցագործներին և թմրանյութերի առևտրականներին։ Նա հայտարարում է, որ նա կառավարելու է թմրանյութերի առևտուրը և ստանալու է դրա շահույթի 40 տոկոսը՝ պաշտպանելով նրանց և՛ Սև դիմակից (Գոթեմի հանցագործները իշխողը), և՛ Բեթմենից։ Նաև ավելացնում է, որ նրանք գործ չունենան երեխաների հետ, այլապես նա նրանց կսպանի։ Բեթմենը դադարեցնում է Սև դիմակի կողմից ապրանքի գողության փորձը, որը կատարում էր Ամեյզոն։ Բեթմենը վերացնում է Ամեյզոյին, Նայթուինգի Դիք Գրեյսոնի օգնությամբ։ Հարցաքննելով գողերին, Բեթմենը պարզում է, որ նրանք աշխատում են Կարմիր գլխարկի համար, իսկ Կարմիր գլխարկը գալիս է և սպանում գողերին։ Բեթմենը հետապնդում է Կարմիր գլխարկին մինչև Ace Chemicals, որը Կարմիր գլխարկը պայթեցնում է, իսկ Բեթմենը հազիվ կարողանում է փախչել։

Բեթմենը և Նայթուինգը գնում են Արքեմ հոգեբուժարան Ջոկերին՝ Կարմիր գլխարկի մասին հարցաքննելու համար։ Նա սկզբից սկսում է ծաղրել Բեթմենին Ջեյսոնի մահվան պատճառով, ապա ասում է որ կապ չունի Կարմիր գլխարկի հետ։ Մինչդեռ, Սև դիմակը` զայրացած, որ Ամեյզոն ոչնչացել է, հրամայում է իր օգնական Միսիս Լիին Կարմիր գլխարկին հարված հասցնել։ Իմանալով Սև դիմակի հաջորդ առաքման մասին, Կարմիր գլխարկը գրավում է ինքնաթիռը, սակայն դադարեցվում է Բեթմենի և Նայթուինգի կողմից։ Կարմիր գլխարկը փախչում է և Բեթմենն ու Նայթուինգը հետապնդում են նրան։ Հետապնդման ժամանակ Կարմիր գլխարկը կատարում է Բեթմենին և Նայթուինգին ծանոթ շարժումներ, ինչպես նաև հատուկ դանակով կտրում է Բեթմենի լարերից մեկը, որը փաթաթվել էր նրա ոտքին։ Հետապնդումը ավարտվում է գնացքի կայարանում, որտեղ Կարմիր գլխարկը փախչում է պայթուցիկ ռումբից, որը վնասում է Նայթուինգին։ Բեթ-քարանձավում, և' Բեթմենը, և' Նայթուինգը հասկանում են, որ Կարմիր գլխարկը ոչ միայն մարզված է, այլ նաև ճանաչում է Բեթմենի մարտավարությունը։ Բեթմենը վերանայում է հետապնդման աուդիո կադրերը, պարզելով, որ Կարմիր գլխարկը գիտի իր գաղտնի ինքնությունը։ Այնուհետև նա հիշում է մի քանի շարժումներ, որը կատարում էր Ջեյսոնը, ինչպես նաև` Կարմիր գլխարկը։ Բացի այդ, ֆլեշբեքերում երևում է, որ Ջեյսոնը մեծանալու հետ միասին ավելի դաժան է դառնում, նույնիսկ մեկ անգամ կռվի ժամանակ ջարդում է հանցագործներից մեկի ոսկորը։

Ներկայումս, «The Fearsome Hand of Four» անունով հանցագործեների խմբավորումը հարձակվում է Կարմիր գլխարկի վրա։ Նրանք համարյա հաղթել էին Կարմիր գլխարկին, երբ Բեթմենը գալիս է և օգնում է նրան հաղթել խմբին։ Բեթմենը սարսափահար է լինում, երբ Կարմիր գլխարկը սպանում է նրանցից մեկին։ Բեթմենը փորձում է Կարմիր գլխարկին իր օգնությունը առաջարկել, սակայն նա մերժում է և հեռանում։ Բեթմենը ձեռք է բերում Կարմիր գլխարկի արյան նմուշը մարդասպաններից մեկի սրի վրայից։ Անալիզը ցույց է տալիս, որ դա Ջեյսոնի արյունն է։ Բեթմենը, Ջեյսոնի դիակը կեղծ լինելու մասին պարզելուց հետո գնում է Ռա՛ս Ալ Գուլին հարցաքննելու։ Կարմիր գլխարկին սպանելու անհաջող փորձից հետո, Սև դիմակը իր մարդկանց ուղարկում է Արքեմ հոգեբուժարան՝ Ջոկերին ազատելու, որպեսզի նա սպանի Կարմիր գլխարկին։

Միևնույն ժամանակ, Բեթմենը հանդիպում է Ռա՛ս Ալ Գուլին նրա տանը՝ պահանջելով իմանալ ճշմարտությունը Ջեյսոնի մասին։ Ռա՛ս Ալ Գուը խոստովանում է, որ իրեն համարել է պատասխանատու Ջեյսոնի մահվան համար, որը չէր մտել իր և Ջոկերի հմաձայնության մեջ։ Նա որոշել էր այլևս չպատերազմել Բեթմենի դեմ՝ խաղաղության դիմաց նա կեղծել էև Ջեյսոնի դիակը և նրան վերակենդանացրել էր Լազարուսի փոսում։ Սակայն նա հարությունից հետո խելագարում է և փախչում է ժայռով։ Ռա՛ս Ալ Գուլը և նրա մարդիկ կարծում էին, որ նա մահացել է ընկնելու ժամանակ։

Գոթեմ գալու ճանապարհին Բեթմենը պարզում է, որ Ջոկերը գողացել է Կարմիր գլխարկի պաշտպանության տակ գտնվող հանցագործներին և Սև դիմակին և պատրաստվում էր այրել նրանց։ Բեթմենը գալիս է և փրկում է գերիներին և ցանկանում է իր հետ տանել Ջոկերին, սակայն Կարմիր գլխարկը առաջին էր գողացել նրան։ Մի լքված բնակարանում Կարմիր գլխարկը լինգով ծեծում է Ջոկերին՝ իր մահվան համար վրեժ լուծելու համար։ Հետո նա հանդիպում է Բեթմենին և հեռացնում է իր դիմակը՝ ապացուցելով որ նա Ջեյսոնն է։

Վերադառնալով բնակարան Ջեյսնոը պահում է ատրճանակը Բեթմենի վրա, ասելով, որ նա ներում է նրան՝ իրեն չփրկելու համար, սակայն չի կարողանում ներել Ջոկերին չսպանելու համար։ Ջեյսոնը տալիս է ատրճանակը Բեթմենին և ասում է, որ նա սպանի կա՛մ իրեն, կա՛մ Ջոկերին։ Բեթմենը նետում է ատրճանակը և հեռանում։ Զայրանալով, Ջեյսոնը կրակում է Բեթմենի վրա, սակայն Բեթմենը կարողանում է խուսափել գնդակից և բեթերանգով դեն է գցում Ջեյսոնի ատրճանակը՝ առաջացնելով մի փոքրիկ պայթյուն, որը վնասում է Ջեյսոնի ձեռքը։ Ջեյսոնը օգտագործում է իր մյուս ձեռքը ռումբը ակտիվացնելու համար, որը նա նախապես տեղադրել էր սենյակում։ Ցանկանալով, որ նրանք բոլորը միասին մահանան, Ջոկերը զբաղեցնում է Բեթմենին՝ վատնելով այն ժամանակը, որով Բեթմենը կկարողանար անջատել ռումբը։ Բեթմենը թողնում է Ջոկերին մահանալու, որպեսզի կարողանա փրկի Ջեյսոնին։ Սակայն ռումբի պայթելուց հետո փրկվում են միայն Բեթմենն ու Ջոկերը, իսկ Ջեյսոնն անհետանում է՝ թողնելով իր ճակատագիրը անորոշ։

Հնչյունավորողներ
----------------

|  |
| --- |
|   |
|  |  |
| Վերևի տողում։ Բրյուս Գրինվուդ, Ջենսեն ԷքլսՆերքևի տողում։ Ջոն Դիմաջո, Նիլ Պատրիկ Հարիս |

* Բրյուս Գրինվուդ` Բրյուս Ուեյն/ Բեթմեն
* Ջենսեն Էքլս` Ջեյսոն Թոդ/ Կարմիր գլխարկ
	+ Ալեքսանդր Մարտելա` փոքրիկ Ջեյսոն Թոդ
	+ Վինսենթ Մարտելա` դեռահաս Ջեյսոն Թոդ
* Ջոն Դի Մաջո` Ջոկեր
* Նիլ Պատրիկ Հարիս` Դիք Գրեյսոն/ Նայթուինգ
* Ջեյսոն Այզեքս` Ռա'ս Ալ Գուլ
* Ուեյդ Ուիլիյամս` Ռոման Սիոնիս/ Սև դիմակ
* Գերի Քոուլ` Հանձնակատար Ջեյմս Գորդոն, Բոբո, Շաթ
* Ջիմ Փիդոք` Ալֆրեդ Փենիուորթ
* Կառլոս Ալազրակի` Չի Չի, ավազակ #1
* Ռոբերտ Քլոթուորթի` Լեոն
* Բրայան Ջորջ` Ռա'ս Ալ Գուլի օգնական
* Քելի Հու` Միս Լի
* Ֆիլ ԼեՄար` Ռիք, Բալք
* Քևին Մալքլ Ռիչարդսոն` Թայլեր Բրամֆորդ
* Դուայթ Շուլց` Ֆրեդի, Յարփ
* Ֆրեդս Տատասկոր` վարձկան #1, Ամեյզո, պահակ
* Քերի Թոմբազյան` «Fearsome Hand»-ի առաջնորդը, լրագրող #2
* Անդրեա Ռոմանո` լրագրող #2
* Բրյուս Թիմ` Հանելուկասաց
* Մայքլ Վիլանի` լրագրող #3

Անձնակազմ
---------

* Անդրեա Ռոմանո` հնչյունային ռեժիսոր

Երաժշտություն
-------------

«Բեթմեն:Կարմիր գլխարկի տակ» ֆիլմի սաունդթրեքը գրել է Քրիստոֆեր Դրեյքը, ով նախկինում գրել է DC-ի տիեզերքի այլ մուլտֆիլմերի սանունդրեքեր։ Այն ոգեշնչված է 1993 թվականի «Բեթմեն։ Ֆանտազմի դիմակը» մուլտֆիլմի սաունդթրեքից, որն ունի ավանդական նվագախմբային երաժշտություն, և 2008 թվականի «Խավարի ասպետը» ֆիլմի սաունդթրեքից, որը ունի էլեկտրոնիկ երաժշտություն։ Դրեյքը երաժշտության համար օգտագործել է էլետրոնիկ երաժշտության տարրեր` օգտագործելով սինթեզ և էլեկտրոնային կիթառ, մինչդեռ պահպանելով նվագախմբի տարերը։ Դրեյքի ասելով, քանի որ «Բեթմեն։ Կարմիր գլխարկի տակ» մուլտֆիլմը ունի ավելի մուգ տոն քանի DC-ի տիեզերքի այլ մուլտֆիլմերը` նա որոշել է չնտրել էպիկ և մելոդրամիկ երաժշտություն, այլ ավելի հանգիստ և զուսպ։ Նա նաև նշել է, որ այն առաջին ֆիլմն է, որի երաժշտությունն ինքն է գրել և այն չի հենվում մեծ երգչախմբի օգտագործման վրա, որպեսզի կռվի տեսարանները ավելի լավ երևան։

«Բեթմեն։ Կարմիր գլխարկի տակ» ֆիլմի սաունդթրեքը թողարկվել է WaterTower Music-ի կողմից 2010 թվականի հուլիսի 27-ին և ունի 18 երգ։

### Երգացանկ

| # | Անվանում | Տևողություն |
| --- | --- | --- |
| 1. | «A Death in the Family»   | 4:51 |
| 2. | «Main Titles»   | 2:43 |
| 3. | «Mob Boss Meeting»   | 1:47 |
| 4. | «Amazo»   | 4:21 |
| 5. | «Batwing»   | 3:15 |
| 6. | «Batmobile To Arkham»   | 0:50 |
| 7. | «Interrogation»   | 1:19 |
| 8. | «Rooftop Chase»   | 4:21 |
| 9. | «Flashback»   | 2:19 |
| 10. | «Black Mask Strikes Back»   | 1:17 |
| 11. | «Techno Ninjas»   | 5:41 |
| 12. | «Break Out»   | 2:14 |
| 13. | «Deal With The Devil»   | 0:48 |
| 14. | «Ra's Story»   | 5:47 |
| 15. | «The Bridge»   | 5:12 |
| 16. | «Final Confrontation»   | 4:44 |
| 17. | «The Choice»   | 2:16 |
| 18. | «End Titles»   | 3:34 |
| **57:27** |

Ընդունում
---------

«Բեթմեն։ Կարմիր գլխարկի տակ» ֆիլմը ունեցել է դրական ազդեցություն։ IGN-ը ֆիլմի տվել է 10-ից 8 միավոր։ Rotten Tomatoes կայքում, հենվելով յոթ արձագանքների վրա ֆիլմը ստացել է 100% վարկանիշ, միջինը 7.3/10 վարկանիշով։ Ֆիլմը վաստակել է 10,249,509 դոլար։

Ծանոթագրություններ
------------------

1. 1 2  Aleph (երբ.)
2. ↑
3. ↑
4. ↑  «Batman: Under the Red Hood». Amazon. Վերցված է 2014 թ․ օգոստոսի 7-ին.
5. ↑  «"Batman: Under the Red Hood" Trailer». Comic Book Resources. 2010 թ․ ապրիլի 27. Վերցված է 2010 թ․ հունիսի 20-ին.
6. ↑  «Warner Premiere Formally Announces 'Batman: Under the Red Hood' - ComicMix news». Comicmix.com. 2010 թ․ ապրիլի 27. Արխիվացված օրիգինալից հունիսի 29, 2010-ին. Վերցված է 2010 թ․ հունիսի 20-ին.
7. 1 2 3 4 5 6 7 8 9 10 11 12 13 14 15  «Complete Cast And Crew, Features Details For "Batman: Under The Red Hood"». worldsfinestonline.com. 2010 թ․ հուլիսի 9. Վերցված է 2010 թ․ հուլիսի 11-ին.
8. ↑  «The World's Finest - New Cast Details For Upcoming "Batman: Under The Red Hood"». Worldsfinestonline.com. 2010 թ․ մարտի 11. Վերցված է 2010 թ․ դեկտեմբերի 29-ին.
9. ↑  «The World's Finest - New Cast Details For Upcoming "Batman: Under The Red Hood" Animated Feature». Worldsfinestonline.com. Վերցված է 2011 թ․ հունվարի 2-ին.
10. ↑  «Christopher Drake». *IMDb*. Վերցված է 2014 թ․ հոկտեմբերի 15-ին.
11. 1 2  «Backstage - Christopher Drake Interview (WF Conducted)». The World's Finest. Վերցված է 2014 թ․ օգոստոսի 16-ին.
12. ↑  «Batman: Under the Red Hood - Soundtrack to The Animated Original Movie». iTunes. 2010 թ․ հուլիսի 27. Վերցված է 2010 թ․ օգոստոսի 16-ին.
13. ↑  «Batman: Under the Red Hood Film Review». The World's Finest. Վերցված է 2013 թ․ ապրիլի 3-ին.
14. ↑  White, Cindy (2010 թ․ հուլիսի 8). «Batman: Under the Red Hood Blu-ray Review». IGN. Արխիվացված օրիգինալից 2010 թ․ հուլիսի 12-ին. Վերցված է 2010 թ․ հուլիսի 9-ին.
15. ↑  «Batman: Under the Red Hood (2010) - Financial Information». The Numbers. Վերցված է 2012 թ․ մարտի 21-ին.

Արտաքին հղումներ
----------------

* «Բեթմեն։ Կարմիր գլխարկի տակ» ֆիլմը The World's Finest կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |